Legend of Kepakailiuld. 397 



Molokai. Malaila aku a Kalaupapa, moe iho la a owakawaka ke kakahiaka nui. Holo 

 mai la a pae i Waikiki ma Oahu, i laila o Kakuhihewa kahi i noho ai. 



Haawi mai la o Kakuhihewa ia Oahu a puni, no Kepakailiula. Haawi ae la o Ke- 

 pakailiula i na makuakane, ia Kiinoho a me Kiihele ia Oahu nei. A lilo iho la laua he 

 mau alii no Oahu a puni, noho mai la o Kakuhihewa malalo o laua. 



Ekolu la i hala ia lakou i ka noho ana ma Waikiki, he mea mau no laila, ka hee- 

 nalu ana i na la a pau loa. O Makolea kekahi ma keia heenalu ana. I ka ha o ka la, 

 hele aku la o Makolea e heenalu ma waho aku o Kalehuawehe. Oia kekahi nalu kau- 

 lana o Waikiki a hiki i keia la. Ia ia e heenalu ana, hiki mai la he mau elele na ke 'lii o 

 Kauai, o Keaumiki a me Keauka. He mau kahu laua no Kaikipaananea ko Kauai alii 

 e hele ana laua e imi wahine na ka laua hanai, na Kaikipaananea. Ia laua i holo mai ai 

 ma waho o Leahi, a pili ana i ka nuku o Mamala. Ike mai la laua ia Makolea e heenalu 

 ana, hoomau mai la laua i ka nana ia Makolea. A kokoke ike pono aku la laua, he wa- 

 hine maikai loa ia, aohe ona lua. Nolaila, lalau aku la laua ia ia, a lawe aku la i Kauai, i 

 wahine na Kaikipaananea. 



Ma keia lilo ana o Makolea i Kauai, kupu ae la ko Kepakailiula manao, e holo e 

 imi i kana wahine i Kauai. Nolaila, nonoi aku la ia ia Kakuhihewa i waa nona e holo ai. 

 Haawi mai la o Kakuhihewa i ka waa me ke kanaka. Hoole aku o Kepakailiula : "Aole 

 o'u manao e hele ma ke ano alii, no ka mea, ua kii aihue ia mai ka'u wahine, a pela wau e 

 hele aihue aku ai, nolaila, e haawi mai oe i wahi waa uuku no'u." Haawi mai la o Ka- 

 kuhihewa i kahi waa. Holo aku la o Kepakailiula, a po a ao ae ku ma Waimea i Kauai. 

 Pae aku la ia a uka, wawahi iho la i ka waa a okaoka, hele aku la a hiki i kekahi hale, 

 e noho ana kekahi alii o Kauai, o Kaunalewa ka inoa, he 'Hi waiwai a hanohano loa. Ike 

 mai la i ke kanaka maikai o Kepakailiula, kahea maila, a hiki aku la o Kepakailiula i mua 

 ona, olelo mai la : "He makemake au e lilo oe i aikane na'u, o kau mau mea e olelo mai ai 

 ia'u, o ka'u ia e hoolohe aku ai." 



Noho iho la laua a hala ekolu la, lohe ia aku la ka hauwawa o ka leo o na kanaka 

 a me ke 'Hi, nolaila, ninau aku la Kepakailiula i ke aikane ana ia Kaunalewa: "Heaha 

 keia hauwawa o uka ?" I mai o Kaunalewa : "O ko makou alii o Kaikipaananea, e honu- 

 honvi ana, e mokomoko ana, e kui ana, a hina iho la kekahi, uwa ae la." I aku o Kepa- 

 kailiula: "Aole e pii ia aku ia wahi?" I mai ke aikane: "I ke aha hoi." Pii aku la laua 



